CELEX: C2004/118/111
Language: fi
Date: 2004-04-30 00:00:00
Title: Asia T-138/04: Cementir Cementerie del Tirreno spa:n 7.4.2004 Euroopan yhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 118/51
            
         Cementir Cementerie del Tirreno spa:n 7.4.2004 Euroopan yhteisöjen komissiota vastaan nostama kanne
   (Asia T-138/04)
   (2004/C 118/111)
   Oikeudenkäyntikieli: italia
   Cementir Cementerie del Tirreno spa on nostanut 7.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa 28.1.2004 päivättyyn kirjeeseen sisältyvän päätöksen siltä osin kuin siinä todetaan, että kantajalle määrätylle sakolle on maksettava 4.770.949,89 euroa viivästyskorkoa;
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio on soveltanut kanteen kohteena olevassa päätöksessä 7,25 prosentin suuruista kiinteää korkoa määrittäessään Cementirille 30.11.1994 tehdyllä päätöksellä, jota on muutettu ensimmäisen oikeusasteen tuomioistuimen 15.3.2000 antamalla tuomiolla ja vahvistettu Euroopan yhteisöjen tuomioistuimen 7.2.2004 antamalla tuomiolla, määrätylle sakolle maksettavaa viivästyskorkoa.
   Kantaja riitauttaa päätöksen ja vetoaa kanteensa perusteeksi kahteen kanneperusteeseen.
   Ensimmäisessä kanneperusteessa kantaja vetoaa yhteisön oikeuden yleisten periaatteiden loukkaamiseen ja erityisesti siihen, että sillä on oikeus tehokkaaseen oikeussuojaan, ottaen huomioon, että siitä, että 7,25 prosentin suuruisen kiinteämääräisen koron soveltaminen yhdeksän vuoden ajalle, aiheutuu, että korot ovat määrältään täysin kohtuuttomia. Kantajan mukaan se, että asiassa on sovellettu kiinteää korkoprosenttia, joka perustui vuonna 1995 vallinneeseen markkinatilanteeseen, on täysin kohtuutonta, jos sitä sovelletaan hyvin pitkään ajanjaksoon, kuten yhdeksän vuoden ajalle. Lisäksi kyseisenä ajanjaksona markkinakorot ovat huomattavasti laskeneet, mistä on aiheutunut, että Cementirin oikeus saada oikeussuojaa on heikentynyt vakavalla tavalla.
   Toisessa kanneperusteessaan kantaja vaatii, että ensimmäisen oikeusasteen tuomioistuin kumoaa 28.1.2004 tehtyyn kirjeeseen sisältyvän päätöksen EY:n perustamissopimuksen 3 artiklan b kohdassa vahvistetun suhteellisuusperiaatteen loukkaamisen vuoksi. Cementir katsoo, että vaihtuvamääräisen koron soveltaminen (kohtuullisella määrällä korotettuna) olisi yhtä tehokas keino komission tavoittelemien päämäärien saavuttamiseksi, ilman että tällä rajoitettaisiin perusteettomasti oikeutta saada täyttä oikeussuojaa.